താക്കോല് സ്കൂട്ടറില് നിന്നെടുത്തില്ല മോഷ്ടാക്കള് വാഹനം കടത്തി ദൃശ്യങ്ങള് സിസിടിവിയില് തിരുവല്ല: സ്കൂട്ടറില് താക്കോല് വെച്ച് ഉടമസ്ഥന് പുറത്തിറങ്ങിയ തക്കത്തില് വാഹനം മോഷ്ടിച്ച് കടന്നുകളഞ്ഞു. രാമന്ചിറ ഫെഡറല് ബാങ്കിന് മുന്നിലാണ് സംഭവം. എസ്ബിഐ ജീവനക്കാരന്റെ സ്കൂട്ടറാണ് നഷ്ടമായത്. സിസിടിവിയില് മോഷ്ടാക്കളുടെ ദൃശ്യങ്ങള് പതിഞ്ഞതായി പരിശോധനയില് വ്യക്തമായി. ദൃശ്യങ്ങള് ഉള്പ്പെടെ പൊലീസില് പരാതി നല്കി. കഴിഞ്ഞ ദിവസം ഉച്ചക്ക് ശേഷമാണ് സംഭവം. ജോലി സംബന്ധമായ യാത്ര കഴിഞ്ഞ് ഇയാള് ഓഫീസിലെത്തി. ഉടന് വീണ്ടും പുറത്തിറങ്ങേണ്ടതിനാല് സ്കൂട്ടറില് നിന്ന് താക്കോല് എടുത്തില്ല. എന്നാല്, ചുരുങ്ങിയ സമയത്തിനുള്ളില് മോഷ്ടാക്കള് വാഹനം സ്റ്റാര്ട്ട് ചെയ്ത് കടന്നുകളഞ്ഞു. അന്വേഷണം ഊര്ജിതമാക്കിയതായി പൊലീസ് അറിയിച്ചു.